בנות דרי

בנות דרי (באנגלית: Derry Girls) היא סדרת קומדיה בריטית תקופתי המתרחשת בצפון אירלנד, הסדרה נוצרה ונכתבה על ידי ליסה מקגי, והוצגה בבכורה ב-4 בינואר 2018 בערוץ 4<ref name="BARB"></ref>. בישראל כל שלושת עונות הסדרה משודרות בנטפליקס.

הסדרה רצה במשך שלוש עונות והיא נוצרה בהשראת החוויות של מקגי שגדלה בדרי, צפון אירלנד, בשנות ה-90, במהלך השנים האחרונות של הסכסוך בצפון אירלנד. <ref></ref> בסדרה מככבים סוארסה-מוניקה ג'קסון, לואיזה הרלנד, ניקולה קוכלן, ג'יימי-לי אודונל ודילן לוולין המגלמים חמישה בני נוער שחיו באמצע שנות התשעים בעיר דרי בזמן שלמדו ב"המכללה של גבירתנו ללא רבב", בית ספר תיכון קתולי בדיוני לבנות המבוסס על בית הספר התיכון בו מקגי למדה. <ref></ref> <ref></ref> הסדרה הופקה על ידי חברת ההפקה הבריטית Hat Trick Productions, וצולמה בצפון אירלנד, כאשר רוב הסצנות צולמו במקום בדרי וחלקן צולמו בבלפסט.

למרות שקווי העלילה של הסדרה הם בדיוניים, הסדרה מרבה להתייחס לאירועים אמיתיים שהתרחשו במהלך המלחמה בצפון אירלנד, כולל ההכרזה על הפסקת האש של ה-IRA ב-1994, הביקור ב-1995 של הנשיא ביל קלינטון והגברת הראשונה הילרי קלינטון, וכן משאל העם של יום שישי הטוב ב-1998. קטעי ארכיון המתייחסים לדמויות פוליטיות חשובות מהתקופה כמו איאן פייזלי, גרי אדמס, מרטין מקגינס, ג'ון הום ומו מוולם מוצגים באמצעות שידורי טלוויזיה ורדיו.

העונה הראשונה, ששודרה בינואר ובפברואר 2018, <ref></ref> הפכה לסדרה הנצפית ביותר בצפון אירלנד. העונה השנייה שודרה במרץ ובאפריל 2019. עונה שלישית ואחרונה שהתרחשה ב-1996 <ref></ref> ו-1997<ref name="Special"></ref> תוכננה להתפרסם בשנת 2020, אך הצילומים התעכבו בשל מגפת הקורונה <ref></ref> <ref></ref>, העונה שוחררה באפריל 2022. <ref></ref><ref name="DG3"></ref> פרק מיוחד אחרון באורך 45 דקות בשם "ההסכם", שעלילתו מתקיימת ב-1998 במהלך החתימה על הסכם יום שישי הטוב, שודר ב-18 במאי 2022.<ref name="Special" />

== עלילה ==
הסדרה עוקבת אחר ארין קווין (סאוירסה-מוניקה ג'קסון), בת דודתה אורלה (לואיזה הרלנד), חברותיהן קלייר (ניקולה קוקלן), מישל (ג'יימי-לי אודונל), ובן דודה האנגלי של מישל, ג'יימס (דילן לוולין). חמשת בני הנוער מוצאים את עצמם חיים את שנות העשרה שלהם בסוף הסכסוך בצפון אירלנד בדרי, עיר הולדתם. החברים מוצאים את עצמם לעיתים קרובות במצבים אבסורדיים על רקע התסיסה הפוליטית והפערים התרבותיים של התקופה.

== שחקנים ודמויות ==
=== דמויות ראשיות ===
* ארין קווין (סאוירסה-מוניקה ג'קסון) – בת 16 בתחילת הסדרה, היא נלהבת ושאפתנית, מרוכזת בעצמה ומודאגת מדי מהאופן שבו היא נתפסת על ידי אחרים. בת דודתה של אורלה. אחותה הגדולה של אנה.
* אורלה מקול (לואיזה הרלנד) – בת 15 בתחילת הסדרה, בת דודתה המנותקת והאקסצנטרית של ארין, מכורה למתוק. היא לא מבינה סמנים חברתיים, אופטימית.
* קלייר דוולין (ניקולה קוכלן) – אינטליגנטית וקפדנית, לעיתים קרובות קול ההיגיון של הבנות, מאוימת מדמויות סמכות יותר מחבריה. בסוף העונה הראשונה, היא יוצאת מהארון כלסבית.
* מישל מאלון (ג'יימי-לי אודונל) – ה"פרועה" של הקבוצה, היא לעיתים קרובות מסבכת את חבריה בצרות באמצעות העניין הרב שלה בסקס, סמים ואלכוהול. בת דודתו של ג'יימס.
* ג'יימס מגווייר (דילן לוולין) – בן דודה של מישל, גדל בלונדון, אימו מביאה אותו לגור בדרי רגע לפני תחילת הסדרה. אימו חוזרת ללונדון בלי לספר לו בסוף הפרק הראשון. מתוך דאגה לביטחונו בבית הספר המקומי של הבנים, ג'יימס הופך לתלמיד הראשון בבית ספר לבנות. כולם מאמינים שהוא הומו, למרות שהוא אומר שהוא לא.
* מרי קווין (טארה לין אוניל) – אימם של ארין ואנה, אשתו של גרי כבר 17 שנים. אחותה הגדולה של שרה.
* גרי קווין (טומי טירנן) – בעלה של מרי ואביהן של ארין ואנה, הוא עובד כנהג משלוחים. יש לו מערכת יחסים מתוחה עם חמו.
* שרה מקול (קתי קירה קלארק) – אמא של אורלה, דודתה של ארין ואנה ואחותה הצעירה של מרי, היא מתוקה אך אפלולית, מרוכזת מאוד במראה שלה ושל אחרים. היא אמא לא קשובה ולוקחת אחריות מועטה על גידול אורלה, אבל עדיין מאוד מחבבת אותה.
* ג'ו מקול (איאן מקליני) – אבא של מרי ושרה, סבא של אנה, ארין ואורלה, הוא לא אוהב את גרי ומבקר אותו ללא הרף ומעודד את מרי לעזוב אותו.
* ג'ורג' מייקל (סיובהאן מק'סוויני) – נזירה קתולית. המנהלת של בית הספר הקתולי לבנות.
* ג'ני ג'ויס (ליאה או'רורק) – תלמידה בבית הספר לבנות. היא בת למשפחה אמידה ומתגוררת בבית גדול, בו היא מארחת לעיתים קרובות מסיבות מפוארות. אמה ג'נט הייתה חברה של מרי, שרה, ג'רלדין ודירדרה כשהן היו נערות, אך היא התרחקה מהן לאחר שהתחתנה עם מנתח (אביה של ג'ני).

=== דמויות משניות ===
* אנה קווין (אווה גרייס מקאליז ומיה רוז מקאליז) – אחותה הפעוטה של ארין.
* אשלינג (בסי הנדרסון) – חברתה הטובה של ג'ני.
* העלמה מוני (קלייר רפרטי) – סגניתה של הנזירה מייקל.
* דירדרה מאלון (אמיליה קראולי) – אמה של מישל ודודתו של ג'יימס, עובדת כאחות בבית חולים.
* קולם מק'קול (קווין מקאליר) – אחיו של ג'ו. ידוע כמספר סיפורים חסרי טעם בסגנון איטי ומתחשב, עם סטיות רבות. הוא תמיד מתעלם מהשעמום הגלוי של כולם במהלך הסיפורים שלו ונראה שלא שם לב לניסיונותיהם לגרום לו להפסיק. משפחתו נמנעת ממנו בכל הזדמנות אפשרית.
* דניס (פול מאלון) – הבעלים התוקפני של החנות שהבנות פוקדות מדי יום. הסחורה שלו היא לרוב זולה ולא סדירה.
* ג'רלדין דוולין (פיליפה דאן) – אימה של קלייר.
* פיטר קונווי (פיטר קמפיון) – כומר צעיר שרוב הבנות מתאהבות בו כשהן פוגשות אותו. האחות מייקל מתעבת אותו בגלוי וחוששת מביקוריו.
* סיארן (ג'יימי בימיש) – מושא האהבה הנלהב של שרה, שעובד בחנות רשת צילום.
* ג'ים (רוברט קלברט) – שכנם של בני הזוג קווין שגר מעבר לכביש. ג'ו סומך עליו מספיק כדי להשאיל לו דברים שונים כמו אוהל ואקדח הרגעה.
* טינה אוקונל (מריה ליירד) – תלמידה צעירה בבית הספר לבנות, החבורה מנסה להפחיד אותה בפרק הראשון, אך החבורה מגלים שאחותה היא "מנדי הגדולה", מישהי שכולם מפחדים ממנה.
* אימון (ארדאל או'הנלון) – בן דודם של מרי ושרה, שעובר לגור עם הזוג קווין בפרק האחרון של הסדרה לאחר שהגג שלו מתמוטט.
* שון דוולין (דייוויד אירלנד) – אביה של קלייר. בפרק הלפני אחרון של הסדרה, הוא סובל ממפרצת ומת, מה שמוביל את קלייר ואימה להתרחק מדרי.
* מורין מלרקי (ג'וליה דיארדן) – שכנה מבוגרת של הזוג קווין. היא וג'ו חולקים יריבות בינגו מרה.
* דייוויד דונלי (אנתוני בויל) – בן נוער שארין מאוהבת בו בעונה הראשונה.

== הפקה ==
הצילומים התרחשו בצפון אירלנד, כאשר רוב הסצנות צולמו בדרי ובבלפסט. <ref></ref> <ref></ref>

התוכנית חודשה לעונה שנייה זמן קצר לאחר שידור פרק הפיילוט של העונה הראשונה. הפקת העונה השנייה החלה ב-8 באוקטובר 2018. <ref></ref> <ref></ref> העונה השנייה עלתה לשידור ב-5 במרץ 2019. ב-9 באפריל 2019, מיד לאחר סיום שידור העונה השנייה, אושר על ידי ערוץ 4 שהסדרה תחזור לסדרה שלישית. <ref></ref> <ref></ref> הפקת הסדרה השלישית הייתה אמורה להתחיל באביב 2020, אך הושעתה בעקבות הסגרים שנגרמו על ידי מגפת הקורונה. <ref></ref> ב-21 ביולי 2021, ניקולה קוכלן המגלמת את קלייר, אישרה שהצילומים לעונה השלישית אמורים להתחיל בסוף 2021, שהפרק הראשון ישודר בתחילת 2022. <ref></ref> ב-23 בספטמבר 2021, יוצרת הסדרה ליסה מקגי אישרה שהסדרה תסתיים לאחר שלוש עונות ולא תתחדש לעונה רביעית, והצהירה ש"זו תמיד הייתה התוכנית להיפרד אחרי שלוש עונות". <ref></ref> ב-21 בדצמבר 2021, מקגי וקוכלן הודיעו ברשתות החברתיות שהצילומים של העונה האחרונה הסתיימו.<ref name="radiotimes"></ref>

== שידור ==
העונה הראשונה עלתה בבכורה בערוץ 4 בבריטניה בימי חמישי בערב בשעה 22:00, בעוד שהעונה השנייה הועברה ללילות שלישי בשעה 21:15.

הסדרה נקנתה על ידי נטפליקס, כאשר העונה הראשונה פורסמה בפלטפורמה ב-21 בדצמבר 2018. <ref></ref> העונה השנייה שוחררה ב-2 באוגוסט 2019. <ref></ref> <ref></ref> העונה השלישית והאחרונה שוחררה בנטפליקס ב-7 באוקטובר 2022. <ref></ref>

== סקירת הסדרה ==

== תגובות ==
הסדרה הפכה לקומדיה המצליחה ביותר של ערוץ 4 מאז "האב טד". <ref></ref><ref name="McClements"></ref> על Rotten Tomatoes, העונה הראשונה מחזיקה בדירוג ממוצע של 7.9/10 על סמך 24 מבקרים. קונצנזוס המבקרים של האתר קובע: "צוות שחקנים מושלם וכתיבה גולמית מניעים את ההומור האפל בנות דרי, כיוצרת, ליסה מקגי הופכת אור תזזיתי לחיי נוער בצפון אירלנד של שנות ה-90". <ref></ref>

לעונה השנייה יש דירוג ממוצע של 8.3/10 על סמך 33 מבקרים. קונצנזוס המבקרים של האתר קובע: "העונה השנייה של בנות דרי לא מאבדת אף אחד מקסמיה הודות לשטויות הבלתי צפויות והאפיונים המופלאים שלה". <ref></ref>

העונה השלישית מחזיקה בדירוג ממוצע של 8.9/10 על סמך 21 מבקרים. קונצנזוס המבקרים של האתר קובע: "פרידה היא צער מתוק כל כך, אבל העונה האחרונה של בנות דרי מבטיחה לחלוב כמה שיותר צחוקים לפני שהצופים ייפרדו בחיבה מלהקת הפורעים החביבה הזו". <ref></ref> ב-Metacritic, שמשתמש בממוצע משוקלל, הסדרה קיבלה ציון של 86 מתוך 100 על סמך חמישה מבקרים. <ref></ref>

הסדרה הייתה הסדרה הנצפית ביותר בצפון אירלנד כשפורסמה, עם קהל ממוצע של 519,000 צופים ונתח של 64.2% מהקהל. <ref></ref> אונה מולאלי מהאייריש טיימס שיבחה את הסדרה: "הכתיבה בבנות דרי היא עילאית, ההופעות מושלמות והליהוק מבריק". <ref></ref> ב-11 בינואר 2018, לאחר שידור הפרק הראשון, חודשה התוכנית לעונה שנייה.<ref name="ratings"></ref> בכל פרק צפו למעלה משני מיליון אנשים. בסיום העונה הראשונה, ברברה אלן מהגרדיאן כתבה שבנות דרי עקפה תוכניות כמו קרועים, Father Ted ו- Bad Education. <ref></ref>

=== תגובות הקהל ===
כותבים מסוימים ממאמרים מקוונים שונים ציינו שהמשפחה הצפון-אירית שלהם העריכה את האופן שבו התוכנית הראתה באופן כנה את החיים של בני נוער בתקופה הזו בצפון אירלנד, וכמה סבלו משפחות בתקופה זו.<ref name="N. Jones 2019"></ref>

ליסה מקגי השתמשה באירועים אמיתיים שקרו לה בתקופת הנעורים שלה בתוכנית, כמו כתיבת מכתב לבתם של בני הזוג קלינטון, צ'לסי. <ref></ref> הוספת סיפורים אמיתיים לפרקים ביססה את התוכנית בצורה שאפשרה לצופים להתחבר לדמויות, ושימשה ניגוד מוחלט לאירועים סביבם. הצירוף של אלימות המלחמה הדהדו בקרב צופים רבים. <ref></ref> ברחוב אורצ'רד 18 בדרי, <ref></ref> ניתן לראות ציור קיר של צוות הדמויות הראשיות.

==קישורים חיצוניים==

* 

== הערות שוליים ==
קטגוריה:תוכניות טלוויזיה שמתרחשות בצפון אירלנד
קטגוריה:זוכי פרס באפט"א: סדרות

קטגוריה:נטפליקס: תוכניות וסדרות